JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
President Biden avaldab survet Netanyahule
Paasaohver Templimäel?
Aserbaidžaan avab Iisraelis suursaatkonna
USA presidendi Joe Bideni väitel ei saa Iisraeli valitsus nii jätkata,
ja seepärast ei kutsuta peaminister Netanyahut
lähemal ajal Valgesse Majja.
Loodan, et Netanyahu eemaldab selle reformi oma eesmärkidest,
ütles Biden oma seni selgeimas vastulauses
Iisraeli kohtusüsteemi reformi suhtes.
"Sarnaselt paljude teiste tugevate Iisraeli toetajatega, olen väga mures,
et nad ei paista seda mõistvat. Nad ei saa sel teel jätkata.
Olen selle selgeks teinud," ütles Biden.
Peaminister Netanyahu vastas Bidenile,
et Iisrael on iseseisev riik, mis ei allu välisele survele.
"Valimised otsustati rahva tahtega; kohtureform oli valijatele teada
ja valitsuse kohus on ellu viia enamuse tahet,
mitte vähemuse nõudmisi.
Olen tundnud president Bidenit üle 40 aasta
ja hindan tema kauast pühendumust Iisraelile," jätkas Netanyahu.
"Iisraeli ja USA liit on tugev
ja võidab alati meie vahel aeg-ajalt ilmuvad erimeelsused."
"USA peab mõistma, et Iisrael on iseseisev riik,
mitte mingi täht USA lipul,"
tõdes omakorda riikliku julgeoleku minister Itamar Ben-Gvir,
kui Valge Maja avaldust kommenteeris.
Kultuuri- ja spordiminister Miki Zohar aga teatas Twitteris,
et on südantlõhestav näha,
kui palju kahju on Iisraelile tekitanud kõik libauudised,
mida on levitatud seoses mainitud õigustatud seaduseuuendusega.
Läbirääkimisi opositsiooniga kohtusüsteemi reformide teemal
alustati kohe pärast seda,
kui peaminister Netanyahu nõustus peatama vaidlusaluse eelnõu,
et anda võimalus dialoogile mainitud seadusandluse teemal.
Pärast poolteist tundi kestnud läbirääkimisi
tõdeti presidendi kantselei avalduses,
et vestlus toimus positiivses atmosfääris
ja lähipäevil arutelud jätkuvad,
et jõuda kõiki pooli rahuldava kompromissini.
Meeleavalduste halvimaks üllatajaks olnud ekspeaminister
ja praegune opositsioonijuht Yair Lapid ütles Twitteris,
et Iisrael oli aastakümneid USA lähim liitlane
ja riigi ajaloo äärmuslikeim valitsus on selle kolme kuuga ära rikkunud.
Ekskaitseminister ja Rahvusliku Ühtsuse partei esimees Benny Gantz
nimetas president Bideni märkusi
pakiliseks äratuseks Iisraeli valitsusele.
Suhete kahjustamine USAga, kes on meie parim sõber,
tähtsaim liitlane, on rünnak, jätkas Benny Gantz.
"Peaminister peab juhtima koalitsiooni legaalse seadusandluse alusel
ning töötama kiirelt olukorra parandamiseks
ja nende väärtuste aluseks oleva Iisraeli demokraatia säilitamiseks."
Esinemises USA Demokraatide tippkohtumisel
püüdis peaminister Netanyahu veenda publikut,
et Iisraeli ja USA suhted on tugevad,
hoolimata suhtekriisist Bideni valitsusega.
"Tahan tänada maailma juhte ja president Joe Bidenit,
kes on olnud mu sõber juba üle 40 aasta."
Netanyahu sõnul on liit USAga endiselt kõigutamatu.
"Iisraelis käib praegu üliintensiivne avalik, demokraatlik debatt.
Ja arutame just seda, kuidas tagada õige demokraatia," ütles Netanyahu.
"Demokraatia tähendab enamuse väljendatud rahva tahet
ja see tähendab ka kodanikuõiguste ja teiste kodanikuõiguste kaitsmist.
See on tasakaal nende kahe vahel," ütles ta. "Just selles asi ongi
ning olen otsustanud leida tasakaalu ja konsensuse."
Hoolimata läbirääkimistest kohtureformi teemal
meeleavaldused jätkuvad,
ja neid õhutavad endiselt ekspeaminister Yair Lapidi toetajad.
Seda sellestki hoolimata, et pooled peavad kõnelusi
just selleks, et leida uuendustele kõiki rahuldav lahendus.
Protestid on omandanud ka ebaterveid jooni pärast seda,
kui üks tuntud Iisraeli meediategelane ja stsenarist Giora Chamizer
ütles tipptunnil Kanal12 intervjuus, et Netanyahu on üksnes diktaator
ja tema lõpp saab olema samasugune nagu teistelgi diktaatoreil ajaloos.
Kui talt küsiti, mida ta sellega täpselt mõtles,
õhutas ta vaatajaid sirvima Wikipeediat ja vaatama,
mis on ajaloos juhtunud teiste diktaatoritega.
Tähendus oli selge - kõik, kes tunnevad ajalugu,
eriti kahe viimase sajandi oma,
teavad, et kõik tuntuimad diktaatorid on mõrvatud või hukatud.
Chamizer on loonud mitmeid edukaid telesarju Iisraeli noortele.
Märtsis avaldatud sotsiaalmeedia postituses julgustas ta vaatajaid
võrdlema Netanyahut oma sarjades esinevate lurjustega.
Ta tõdes, et kirjanikuna võib ta määrata oma sarjadele õnneliku lõpu,
"aga reaalses elus peame lurjusest Benjamin Netanyahu võitmiseks
kõik tegutsema hakkama."
Likudi partei tegi politseile avalduse pärast seda,
kui too tuntud meediategelane soovitas otseselt vägivalda
ainsa lahendusena "Netanyahu-probleemile".
Likudi meelest on tegu selge atentaadile õhutamisega.
See poleks esimene atentaat peaministrile,
sest juba varasemail meeleavaldustel Netanyahu kohtureformi vastu
tegid tähtsad protestijuhid sarnaseid ettepanekuid,
mille järgi võib vaja minna atentaati peaministrile.
Ühe sõnul neist oleks tegu usulise õigustuse ehk din rodef'iga.
Seda argumenti kasutas kunagi ka Yigal Amir,
kes mõrvas ligi 30 aasta eest toonase peaministri Yitzhak Rabini.
Käimasoleva paasapühaga kaasnesid taas
juudi rabide jõulised pöördumised riigi valitsuse poole
lubada Templimäel traditsioonilist paasaohvrirituaali.
Sama paluti viimati kahe aasta eest, kui peaministriks oli taas Netanyahu.
Toona ei rahuldatud palvet julgeolekukaalutlustel.
Rabid rõhusid sellele, et paasaohver on üks Toora tähtsamaist käskudest
ja esimene, mille Looja määras Iisraeli rahvale,
kui nad Egiptuse orjusest lahkusid.
"See paasaohver on märk lepingust Loojaga," seisab pöördumises.
"See leping uuendatakse igal aastal templiõuel
ja selles peab osalema kogu Iisrael."
Kirjas rõhutakse ka sellele,
et hetkel puudub ohverdamise alustamiseks nõutav punane lehm,
mistõttu asutakse rituaalse ebapuhtuse olukorras.
Kuid teatud aegadega seotud avalikud ohvrid, nagu paasaohver,
peavad toimuma isegi ebapuhtuse ajal.
Kirjas toonitati sedagi, et juudi seadus ei nõua ohverdamiseks templihoonet.
Antud juhul, kui templit veel pole,
piisab kaevanduskivist raiutud altarist.
Araablaste meedia aga hoiatas, et sellise paasaohvri aktsepteerimine
satub nende pühale ramadaanikuule ja võib tekitada vägivaldsusi.
Riikliku julgeoleku ministri Ben-Gviri lepitamiseks
kohtureformi edasilükkamise pärast
kiitis valitsus heaks tema ettepaneku rahvuskaardi loomise kohta.
See toimuks suveräänsuse ja individuaalse julgeoleku taastamiseks
kõikjal Iisraelis, ütles Ben-Gvir.
Rahvuskaart töötaks sõltumatult Iisraeli Politseist eriolukordade ajal
ja võitleks terrorismi vastu ning jõustaks suveräänsust aladel,
kus see on vältimatu, mainis valitsuse avaldus.
Otsuses määratakse, et julgeoleku- minister moodustab komisjoni,
mis esitab kahe kuu pärast plaani uue organiga seotud struktuuride,
käsuahela, eelarve ja teiste valdkondade kohta.
Komisjon koosneb peaministribüroo,
kaitse-, justiits- ja rahandusministeeriumi,
ning Iisraeli Politsei ja armee esindajaist.
Iisrael taotleb pidevalt tihedamaid Iraani-vastaseid suhteid
Lähis- ja Kesk-Ida islamimaadega.
Aserbaidžaan, kellel on piirid nii Venemaa kui Iraaniga,
teatas otsusest parandada diplomaatilisi suhteid Iisraeliga
samal ajal, kui Venemaa ja Iraan tugevdavad oma suhteid.
Nii sai Aserbaidžaanist esimene šiiitlik moslemiriik,
kes Iisraelis saatkonna avas.
Iisraeli välisminister Eli Cohen tõdes oma aseri kolleegile
Jeyhun Bayramovile Jeruusalemmas,
et riikidel on ühine arusaam Iraani tekitatud ohust.
Iraani Islamivabariik ohustab mõlema riigi territooriume
ja püüab õõnestada kogu Lähis-Ida.
Aserbaidžaanil ja Iisraelil oli juba varem tugev sõjalise koostöö ajalugu.
Riiki peeti Iisraeli Õhujõudude lennukite
üheks võimalikuks tankimispaigaks
sõjalise rünnaku korral Iraani tuumarajatistele.
Aserbaidžaani esimene suursaadik Iisraelis Mukhtar Mammadov
selgitas siiski intervjuus Jerusalem Postile,
et Iisrael ei saa kasutada tema riiki oma lennukite tankimiseks
üheski sõjalises rünnakus Iraani tuumarajatiste vastu.
Iraan oli teatanud kaks nädalat varem, et iga riik,
mis lubab Iisraeli või USA lennukeil kasutada oma õhuruumi
võimalikuks sõjaliseks rünnakuks Iraani vastu,
muutub automaatselt Iraani vaenlaseks.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ja praegu eriliselt ka Ukraina rahvale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee